એક બાજુ વિદેશી રોકાણકારો વેચવાલી કરી રહ્યા છે તો બીજી બાજુ આઇપીઓની ભરમારના કારણે રિટેલ ઇન્વેસ્ટર્સ બજારથી અળગા થતા જોવા મળી રહ્યા છે. એટલું જ નહીં સંસદનું સત્ર ચાલી રહ્યું છે ત્યારે મહત્ત્વનાં બિલો પસાર થાય તેવી શક્યતા ખૂબ જ ઓછી છે. આવા સંજોગોમાં સકારાત્મક પરિબળોના અભાવ વચ્ચે છેલ્લા બે-ચાર સેશનથી બજારમાં નરમાઇનો માહોલ જોવા મળ્યો હતો, જોકે નિફ્ટી ૭૭૦૦ મહત્ત્વનું સપોર્ટ લેવલ ગણાવી શકાય તેવો મત નિષ્ણાતો વ્યક્ત કરી રહ્યા છે.